CELEX: 62013TN0218
Language: sl
Date: 2013-04-16 00:00:00
Title: Zadeva T-218/13: Tožba, vložena 18. aprila 2013 – Nutrexpa proti UUNT – Kraft Foods Italia Intellectual Property (Cuétara Maria ORO)

29.6.2013   
            
            
               SL
            
            
               Uradni list Evropske unije
            
            
               C 189/26
            
         Tožba, vložena 18. aprila 2013 – Nutrexpa proti UUNT – Kraft Foods Italia Intellectual Property (Cuétara Maria ORO)
   (Zadeva T-218/13)
   2013/C 189/54
   Jezik, v katerem je bila tožba vložena: španščina
   
      Stranke
   
   
      Tožeča stranka: Nutrexpa, SL (Barcelona, Španija) (zastopniki: J. Grau Mora, M. Ferrándiz Avendaño in Y. Sastre Canet, odvetniki)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Kraft Foods Italia Intellectual Property Srl (Milano, Italija)
   
      Predloga
   
   Tožeča stranka Splošnemu sodišču predlaga, naj:
   
               —
            
            
               razveljavi odločbo prvega odbora za pritožbe Urada za usklajevanje na notranjem trgu (znamke in modeli) z dne 11. februarja 2013 v zadevi R 2455/2011-1, s katero se je zavrnila prijava št. 8 481 863 (figurativne) znamke Skupnosti „Cuétara Maria ORO“ družbe NUTREXPA, s katero so označeni „konzervirano, zamrznjeno, sušeno ter kuhano sadje in zelenjava; želeji, marmelade, kompoti; mlečni izdelki“ (razred 29) in „kava, čaj, kakao, tapioka, sago, kavni nadomestki; moka in izdelki iz žitaric, kruh, pecivo in slaščice, sladoled; med, melasni sirup; kvas, pecilni prašek; omake (začimbe); začimbe; piškoti“ (razred 30) in ki jo mora zato UUNT registrirati;
            
         
               —
            
            
               UUNT naloži plačilo stroškov.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: figurativna znamka z besednimi elementi „Cuétara Maria ORO“ – prijava znamke Skupnosti št. 8 481 863 za proizvode iz razredov 5, 29 in 30
   
      Imetnik znamke ali znaka, navajanega v postopku z ugovorom: Kraft Foods Italia Intellectual Property Srl
   
      Navajana znamka ali znak: figurativna znamka Skupnosti in figurativna nacionalna znamka z besednim elementom „ORO“ za proizvode iz razredov 29 in 30
   
      Odločba oddelka za ugovore: delna ugoditev ugovoru
   
      Odločba odbora za pritožbe: zavrnitev pritožbe
   
      Navajani tožbeni razlogi: kršitev člena 8(1)(b) Uredbe št. 207/2009